Publication: Magyar Közlöny
Issue: MK-2004-4 (Year: 2004, Number: 4)
Era: 2004-2010
Section: a 4/2004. (I. 13.) FVM rendelethez
Paragraph Index: 968

3. Tápanyag-gazdálkodás — Tápanyag-gazdálkodást legalább 5 évente elvégzett talajmintavétel alapján kell végezni. — A gazdálkodó a nitrogén trágyázás során a természetileg érzékeny, továbbá a nitrát érzékeny és nem nitrát érzékeny területeken a megadott határértékeket (lásd e melléklethez tartozó Kiegészítõ táblázatban foglaltakat) nem haladhatja meg. — 5%-nál meredekebb lejtésû területeken a trágyát csak növénnyel fedett területen, azonnali bedolgozás mellett lehet használni. — Trágya nem juttatható ki felszíni víztõl, forrástól, emberi fogyasztásra, illetve állatok itatására szolgáló kúttól 10 m-es sávban, valamint hullámtereken, parti sávokban és vízjárta területeken. — Gyors hatású, könnyen oldódó nitrogéntrágya, trágyalé, hígtrágya betakarítás után csak akkor juttatható ki a szántóterületre, ha a trágyázás és a vetés közötti idõszak nem több, mint 14 nap és még az adott évben megfelelõ talajfedettséget biztosító növény kerül a területre. — Tilos a trágya kijuttatása december 1. és február 15. között. Nem juttatható ki trágya fagyott (a talaj 5 cm vagy annál nagyobb mélységig tartósan fagyott), vízzel telített, összefüggõ hótakaróval borított talajra. — A gazdálkodó istállótrágyát csak szigetelt alapú, a csurgalék víz összegyûjtésére szolgáló gyûjtõcsatornával és akná- 2004/4. szám val ellátott olyan trágyatelepen tárolhat, ahol biztosítható az állattartó telepen keletkezett 8 havi trágyamennyiség tárolása. — Ideiglenes trágyakazal, trágyaszarvas mezõgazdasági tábla szélén legfeljebb 2 hónap idõtartamra alakítható ki a vonatkozó jogszabályban meghatározott feltételek betartása mellett. — A gazdálkodó hígtrágyát, trágyalevet, csurgalék vizet és silólevet kizárólag csak olyan szivárgásmentes, szigetelt tartályban vagy medencében tárolhat, amely legalább 20 évig ellenáll a korróziónak és befogadási kapacitása legalább 4 havi mennyiség tárolását biztosítja.

Source: https://magyarkozlony.hu/hivatalos-lapok/2ec72675fb18b35d3f031c30301cf530fd17da04/dokumentumok/fc3558c8364b04cee0bde648582765a57ab8507b/letoltes